kardosdrur/scandi-wiki huggingface dataset:
Parcelhus

Et parcelhus er et fritliggende hus med have, beregnet som bolig for én familie og opfattes oftest som et hus i en etage. Udtrykket er baseret på, at grundstykket/parcellen er udstykket af en større ejendom. De fleste parcelhuskvarterer er oprettet ved udstykning af landbrugsejendomme, men enkelte ligger dog på arealer, der har haft anden anvendelse, f.eks. industri, grusgrave m.v.

Udstykning af parceller til parcelhuse blev i Danmark fastlagt ved parcelsalgsloven af 30. juni 1922. Lovens anvendelsesområde var uklart, der var end ikke fastsat faste bestemmelser for hvilke kommuner, der havde pligt til at anvende loven, eller under hvilke omstændigheder, loven skulle anvendes. Kun var det fastsat, at hvis en kommune havde besluttet at tage loven i brug, så skulle den anvendes ved parcelinddeling af arealer på over 2.000 m2. Senere blev loven suppleret med bestemmelser i landsbyggeloven af 1960 og i udstykningsloven af 1963

Udtrykket stammer fra 1960'erne, hvor de store udstykninger af jord i parceller til byggeri af boliger tog fart.

Begrebet parcelhus anvendes i nedsættende betydning om enfamiliehuse uden særlige særpræg eller karakter.

I 2006 var der 1.019.387 parcelhuse i Danmark.

Noter

Se også 
 Typehus

Eksterne henvisninger 

 "Det danske parcelhuskvarter" fra Danmark kort, 19. marts 2009 kl. 11:55 på P1 af Thomas Haugaard, baseret på bogen Hvem opfandt parcelhuskvarteret? af Peter Dragsbo, 2008,
Entusiasme

Entusiasme er en følelse af iver og interesse.
Bruges ofte om en følelse med en hobby eller i arbejdslivet og opfattes som regel som en positiv følelse. At være entusiastisk er typisk noget, man er i forhold til en opgave eller et problem. Bruges sjældnere om følelser mellem mennesker.

Følelser
Gejstlighed

Gejstligheden er en fællesbetegnelse for præstestanden. Ordet kommer af nedertysk geistlik, "åndelig". Et ældre ord med samme betydning er kleresi, der betegner en bestemt trosretnings samlede præsteskab, og som kommer fra græsk κλῆρος klē̂ros, det jødisk-kristne præsteskab. Medlemmerne af kleresiet kan tillige kaldes klerikere eller klerke. Over for gejstligheden står verdsligheden, der betegner den del af samfundet, der ikke har med det religiøse at gøre.

Gejstlig kaldes ansatte til decideret religiøs tjeneste i en kirke eller kirkelig institution: en præst, provst, biskop, munk, nonne eller lignende. Personer ansat i kirkens regi med mere jordnære opgaver – som rengøringspersonale, gravere, gartnere osv. betegnes normalt ikke som gejstlige.

Eksterne henvisninger 
 Opslag hos ODS, Ordbog over det danske Sprog :   Gejstlighed – Gejstlig – Gejst – Kleresi

Se også 
 Gejstlig fascisme

 
Religion
Kristendom
Sociale opdelinger
Rosenkrans og Gyldenstjerne er døde

Rosenkrans og Gyldenstjerne er døde (Rosencrantz & Guildenstern Are Dead) er et humoristisk, absurd og eksistentialistisk skuespil af Tom Stoppard.

Rosenkrans og Gyldenstjerne (Rosencrantz & Guildenstern) er to bipersoner i Shakespeares Hamlet. I Stoppards stykke er de hovedpersoner, mens Hamlet er biperson.

Stykket, som havde premiere i 1966, er oversat til dansk af Frederik Dessau. Stykket blev i 1990 filmatiseret med Gary Oldman som Rosencrantz og Tim Roth som Guildenstern.

Se også 
 Rosenkrantz
 Gyldenstierne

Skuespil som er oversat til dansk
Hamlet
Skuespil fra England
Skuespil fra 1966
Microsoft Flight Simulator

Microsoft Flight Simulator er en flysimulator og computerspil produceret til PC.

Spillet går ud på, at man i første omgang lærer at flyve i små flyvemaskiner med en instruktør ved sin side. Efterhånden som man forbedrer sine færdigheder, kan man vælge at flyve større fly og ruter i flere byer verden over.

Microsoft Flight Simulator var et af Microsofts første programmer, som ikke var business-orienteret. Spillet er Microsofts længst kørende produktserie (den overhaler Windows med tre år), har været igennem megen forandring gennem tiderne, og er stadig et af de mest udbredte simulatorspil.

Se også 
Microsoft Flight Simulator X er den nyeste udgave (efterår 2006).
Microsoft Flight Simulator 2004: A Century of Flight

Eksterne henvisninger 

Fsonline.dk er en seriøs wiki om Microsoft Flight Simulator
Simulators.dk, et dansk forum for spillere og udviklere af Microsoft Flight Simulator

Computerspil fra 2006
Windows-spil
Føderale byer i Rusland

Byer af føderal betydning () eller føderale byer i Rusland, er en by, der både har status som en by og en føderal enhed. Rusland er inddelt i 85 føderale enheder, hvor tre af dem er føderale byer.

Udviklingen i 2014 

Den 18. marts 2014 blev Republikken Krim og Sevastopol, beliggende på den sydvestligste del af Krimhalvøen, annekteret af Den Russiske Føderation. Sevastopol blev udpeget som en by af føderal betydning. En stor del af det internationale samfund og den ukrainske regering anerkender ikke en sådan ændring af status og ser Sevastopol som en integreret del af Ukraine.

Referencer

Ekstern henvisning 
 Subnationale enheder i Rusland 

Subnationale enheder i Rusland
Føderale byer
Enårig rapgræs

 
Enårig rapgræs (Poa annua) er et 3-30 cm højt græs, der i Danmark vokser næsten overalt på åben jord. Planten er afhængig af rigeligt kvælstof. Den er derfor et fingerpeg om næringsrig jord. Dette og evnen til at danne modent frø hele året har gjort arten til et velkendt og besværligt ukrudt.

Beskrivelse 
Enårig rapgræs er en tuedannende, urteagtig plante. Stænglerne er korte og opstigende. Bladene er bølgede på tværs med en tydelig fure langs midten og en bådformet spids. Over- og undersider er ensartet lysegrønne.

De blomsterbærende skud er forsynet med nogle få, korte blade, og slutter med en top af fladtrykte småaks. Under blomstringen ses støvdragerne hænge ud af aksene. Planten kan blomstre og modne frø i alle frostfrie perioder af året.

Rodnettet er kraftigt med et tæt filt af trævlerødder. Nedliggende skud kan slå rod og kommer til at fungere som udløbere.

Højde x bredde og årlig tilvækst: 0,20 x 0,20 (20 x 20 cm/år).

Voksested 

Arten er vildtvoksende eller naturaliseret over det meste af kloden. Her i landet træffes den som pionerplante på udyrkede arealer eller som ukrudt i marker og haver, hvor den optræder sammen med bl.a. alm. brandbæger, alm. fuglegræs, hyrdetaske, glat vejbred, liden nælde, sort natskygge og vejpileurt.

Kilder 
 Signe Frederiksen et al., Dansk flora, 2. udgave, Gyldendal 2012. .

Eksterne henvisninger 
 Arne og Anna-Lena Anderberg: Den virtuella floran, Naturhistoriska riksmuseet  

Ukrudtsplanter
Rapgræs
Almindelig rapgræs

 
Almindelig rapgræs (Poa trivialis) er et 30-70 cm højt græs, der vokser på enge og i fugtig skov.

Beskrivelse 
Alm. rapgræs er en tuedannende flerårig urt med oprette til opstigende skudbygning. Stænglerne er ru og ret stive. Bladene er ofte sammenlagte, men ellers er de flade med blanke undersider. Begge bladsider er friskgrønne.

De blomsterbærende skud har korte blade og en endestillet top af flade og korte småaks. Blomstringen sker i juni-juli, hvor man kan se støvdragerne hænge frit uden for småaksene. Frøene er små nødder med en ganske kort avne hver.

Rodnettet er kraftigt og trævlet. Nedliggende skud fungerer som udløbere, der danner rødder og nye tuer.

Højde x bredde og årlig tilvækst: 0,50 x 0,50 (50 x 50 cm/år).

Voksested 
Arten er meget almindelig i Danmark, hvor den findes i fugtige enge, moser og skove sammen med bl.a. alm. rajgræs, tusindfryd, bidende ranunkel, mosebunke, rødkløver og tveskægget ærenpris.

Kilder 
 Signe Frederiksen et al., Dansk flora, 2. udgave, Gyldendal 2012. .

Eksterne henvisninger 
 Arne og Anna-Lena Anderberg: Den virtuella floran, Naturhistoriska riksmuseet 

Rapgræs
Chulalongkorn

Chulalongkorn har flere betydninger:

Chulalongkorn af Siam
Chulalongkorn (universitet)
Hule

En hule er et hulrum under jordoverfladen.

En hule kan opstå spontant ved jordforskydninger, erosion eller lignende, eller den kan være gravet af dyr (eller mennesker).

Huler kan anvendes til bolig, både for dyr og mennesker. Huler nogle få meter under jorden har ofte meget tæt på konstant temperatur året rundt, dette udnyttes også ved at huler anvendes til opbevaring af ost, vin og radioaktive affaldsprodukter.

Svarthammarhola (= Sorthammerhulen) ved Fauske ligger så bortgemt, at den regnes som en biologisk tidsmaskine. Omtrent 300 meter inde findes en gletsjer. Ingen andre steder i Nordeuropa kendes permanent is i en hule. Gletsjeren er 750 år gammel, og dens organismer er tilpasset et liv i begmørke og med ringe tilgang til næring. Evolution under så ekstreme forhold har frembragt mikrober med unikke egenskaber, som forskerne håber kan blive til hjælp i kampen mod sygdomsbakterier, der har udviklet resistens mod antibiotika. I Svarthammarhola er der fundet hidtil ukendte stammer af gruppen Planctomycetes.

Galleri

Noter

Se også 

 Grotte
 Hulelignelsen

Ly
Frederik Urne

Frederik Urne er navnet på flere personer:

 Frederik Knudsen Urne til Bregentved (omkring 1600 – 1658) – dansk lensmand
 Frederik Christian Urne (1669-1746) – kaptajn i Rønne
 Frederik Christiansen Urne til Moesgård (1794-1837) – dansk amtmand
DH

DH har flere betydninger:

 Deutsche Härte (°dH) – et mål for samlet vand hårdhed. Anvendes i Danmark.
 Directorate of Human Intelligence – (DH) direktorat under Defense Intelligence Agency, USA.
 de Havilland – et tidligere UK luftfartsfirma
 Decision height – et emne af aviational instrument approach
 Independence Air's IATA kode

Se også 
 DHS
Frederik Knudsen Urne

Frederik Knudsen Urne til Alslevgård og Bregentved (født 1. november 1601 på Alslevgaard, død 12. april 1658 i København), dansk lensmand.

Han var søn af lensmand Knud Axelsen Urne og Margrethe Eilertsdatter Grubbe og dermed bror til kansler Christoffer Knudsen Urne, til Eiler Urne til Rudbjerggaard, landsdommer Axel Knudsen Urne til Rygård, rigsråd Sivert Knudsen Urne til Rårup og rigsmarsk Jørgen Knudsen Urne.

Han var sekretær i kancelliet 1622-24 og derefter hofjunker 1624-25. Som sådan fulgte han Christian 4. på en rejse i 1625 til Tyskland i forbindelse med Christians indtræden i trediveårskrigen som hertug af Holsten, ledsagede i efteråret samme år Kirsten Munk på en rejse fra krigsskuepladsen til Danmark og atter tilbage til kongen.

Det følgende år blev han sendt i et diplomatisk hverv til Frankrig og Nederlandene og blev i 1627 lensmand over Kronborg og Frederiksborg Len, hvormed forenedes forpagtningen af Hørsholm.

I 1641 blev han i stedet lensmand på Silkeborg og fik derefter det store Trondhjems len 1642-56. I dette år vendte han tilbage til Danmark, blev lensmand på Roskildegård og 1657 på Halsted Kloster. Efter sin mor havde han arvet part i Alslevgård; men afstod den senere til sin bror Jørgen og købte i stedet i 1656 Kragerup af oberst Hans Friis og i 1630 Bregentved af Falk Gøye; dette sidste gods udvidede han stærkt og byggede vistnok en ny fløj med et kapel til hovedbygningen.

I 1658 døde han i sin gård i København. Hans enke, Karen Hansdatter Arenfeldt (født 10. november 1598), datter af Hans Arenfeldt og Anne Marsvin og dermed Kirsten Munks kusine, overlevede ham til 9. juni 1673. Hans datter Kirstine Urne (1628-72) blev i 1649 gift med vicekansler Ove Juul af Villestrup.

Altertavlen i Lille Lyngby Kirke (1630) og prædikestolen i Blistrup Kirke (1640) bærer Frederik Urnes og Karen Arenfeldts våben.

Danskere i 1600-tallet
Frederik Knudsen
Lensmænd fra Danmark
Godsejere fra Danmark
Personer i Dansk Biografisk Leksikon
Axel Urne

Axel Urne er navnet på flere personer:

 Axel Knudsen Urne (rigskansler) (død 1577) – dansk rigskansler
 Axel Knudsen Urne (landsdommer) til Rygård (1591 – 1626) – dansk landsdommer
 Axel Jørgensen Urne (1598 – 1653) til Brobygård, Viffertsholm og Kjellerup Hovedgård – dansk godsejer
Christoffer Urne

Christoffer Urne er navnet på flere personer:

 Christoffer Johansen Urne til Rygård (død 1566) – dansk adelsmand og straffefange
 Christoffer Urne (rigskansler) (1594-1663) – dansk rigskansler og statholder i Norge (Christoffer Knudsen Urne)
Chulalongkorn af Siam

Chulalongkorn (Rama V) (født 20. september 1853, død 23. oktober 1910) var konge af Siam i årene 1868 – 1910 og tilhørte Chakridynastiet.

Kong Chulalongkorn er nok den konge, thaierne sætter højest og ses, sammen med sin far, som det moderne Thailands fader, og dette til trods for, eller takket være, at han afstod større områder end nogen tidligere konge. Han afstod Laos, dele af det østlige Kampuchea samt dele af Malaccahalvøen i dagens Malaysia. Til gengæld undgik landet at blive koloni.

Som femtenårig besteg Chulalongkorn den siamesiske trone, men på grund af sin alder fik han sin farbror som formynder. I sine fem år med formynder undervistes han af en engelsk guvernante i litteraturhistorie, sprog og kunst.

Kongen forbød mangekoneriet (trods at han selv havde over tredive koner), dødsstraffen og slaveriet. Han oprettede et kongeligt råd, Sangharådet, grundskole også for piger og grundlagde Chulalongkornuniversitetet.

King Chulalongkorn Memorial 

Som det eneste sted i verden udenfor Thailand findes en thailandsk pavillon opført til kong Chulalongkorns ære i dalen ved Utanede, cirka 7 km syd for Bispgården, i Ragunda kommun, Jämtlands län. Byggeriet påbegyndtes 100 år efter kong Chulalongkorns besøg og pavillonen blev indviet 18. juli 1999.

Galleri

Referencer

Eksterne henvisninger 

 Den Thailandske Pavillion i Ragunda Kommune  

Chulalongkorn
Transrapid

Transrapid er et højhastighedstogsystem til personbefordring og transport af gods. Toget fremstilles og markedsføres af TRANSRAPID INTERNATIONAL GmbH & Co. KG, et selskab ejet af Siemens AG og ThyssenKrupp AG. Transrapidsystemet omfatter både "sporet" (monorail) med kraftoverførsel, togene og sikkerheds- og kontrolsystemer.

Teknisk er der tale om en magnetsvævebane efter statorprincippet.

Den 22. september 2006 blev mindst 23 personer dræbt i en kollision under en testkørsel på forsøgsstrækningen fra Lathen til Doerpen i Emsland, hvor et Transrapid-tog kolliderede med et vedligeholdelseskøretøj.

I et andet Transrapid tog der kører mellem lufthavnen og centrum i Shanghai opstod der i august 2006 brand
.

Kildeangivelser

Eksterne henvisninger 
 Official Website of The International Maglev Board
 Official Website of Transrapid Germany 

Jernbanemateriel
Jernbaneanlæg
Elektromagnetiske fremdriftsenheder
Christoffer Urne (rigskansler)

H.E. Christoffer Knudsen Urne (26. oktober 1594 – 27. september 1663 på Nielstrup på Lolland), statholder i Norge, rigskansler.

Han var søn af lensmand Knud Axelsen Urne og Margrethe Eilertsdatter Grubbe og dermed bror til Frederik Knudsen Urne, til Eiler Urne til Rudbjerggaard, landsdommer Axel Knudsen Urne til Rygård, rigsråd Sivert Knudsen Urne til Rårup og rigsmarsk Jørgen Knudsen Urne.

Efter han siden 1605 havde læst på Sorø Skole rejste han 1609-15 i Tyskland, Schweiz og Frankrig. Ved sin hjemkomst blev han sekretær i kancelliet, indtil han i 1617 blev rentemester, hvilket han var frem til 1627.

Den 18. juli 1624 blev han gift med Sophie Hansdatter Lindenov (15. november 1608 – 4. september 1652), datter af Hans Johansen Lindenov til Gavnø og Lisbeth Sophie Rantzau. De blev i 1628 forældre til sønnen Christian Urne (1628-1669), senere landsdommer på Fyn.

Han havde allerede fra 1622 havde haft kronens rest af Svendstrup Len (den største del var blevet mageskiftet til Roskilde Kapitel) og blev i 1627 forlenet med Ålholm og fik tilsynet med købstæderne på Lolland og Falster. I 1629 blev han optaget i rigsrådet og blev statholder i Norge og fik Akershus Len. Denne stilling beholdt han til 1642, da han i stedet fik Tranekær.

Ved begyndelsen af svenskekrigene blev han en af dem, der fik tilsyn med Fyn og Langeland. I 1645 var han en af fredskommissærerne i Brömsebro og fik samme år Dragsholm Len, og i 1646 blev han rigskansler, hvilket han allerede havde fungeret som i 1643 ved Just Høgs fravær som gesandt i Osnabrück.

Han fulgte i 1646 Christian 4. til Norge, var samme år en modstander af landkommissærernes stigende magt og det følgende år medlem af en kommission, der blev
nedsat til at afgive betænkning om finansernes tilstand.

Under forhandlingerne om Frederik 3.'s håndfæstning i 1648 blev han regnet blandt dem, der ikke ønskede kongens magt begrænset alt for stærkt; men han blev alligevel i 1658 anset for at høre til den del af rigsrådet, der så med mistillid til kongens enevoldsplaner.

Samme år fik han Lyse Kloster Len i Norge i stedet for Dragsholm, indtil han
i 1659 fik Halsnø Kloster og Hardanger Len. På stændermødet i 1660 overgav han 17. oktober adelens krav om dens privilegier til kongen og bar kronen ved arvehyldingen den følgende dag. Dermed var hans politiske rolle dog også udspillet. Han trådte tilbage som rigskansler og døde i 1663.

Danskere i 1600-tallet
Christoffer
Danske statholdere i Norge
Lensmænd fra Danmark
Rigsråder fra Danmark
Personer i Dansk Biografisk Leksikon
Lensmænd fra Norge
Rigskanslere fra Danmark
Personer fra Lolland
Rentemestre fra Danmark
Godsejere fra Danmark
Knud Urne

Knud Urne er navnet på flere personer:

 Knud Jørgensen Urne (død 1543) – dansk rigsråd
 Knud Axelsen Urne (1564-1622) – dansk lensmand
 Knud Urne (død 1674) - dansk major
EverQuest

EverQuest (ofte forkortet EQ) er et MMORPG. Det var det første større MMORPG og kan siges at have været med til at starte genren efter spil som Ultima Online der var det første MMORPG der nåede 100.000 betalende spillere, hvilket var stort for et online spil den gang. I 2004 udgav SOE efterfølgeren EverQuest 2, men det originale EQ kører stadig.

Spillet og spil-universet blev løbende udvidet med udvidelser til spillet. Der findes ind til videre disse udvidelser:

 The Ruins of Kunark (Marts 2000)
 The Scars of Velious (December 2000)
 The Shadows of Luclin (December 2001)
 The Planes of Power (Oktober 2002)
 The Legacy of Ykesha (Februar 2003)
 Lost Dungeons of Norrath (September 2003)
 Gates of Discord (Februar 2004)
 Omens of War (September 2004)
 Dragons of Norrath (Februar 2005)
 Depths of Darkhollow (September 2005)
 Prophecy of Ro (Februar 2006)
 The Serpent's Spine (September 2006)
 The Buried Sea (February 2007)
 Secrets of Faydwer (November 2007)
 Seeds of Destruction (October 2008)
 Underfoot (December 2009)
 House of Thule (October 2010)
 Veil of Alaris (November 2011)
 Rain of Fear (November 2012) and Shadow of Fear (April 2013) and Heart of Fear (July 2013)
 Call of the Forsaken (October 2013)

Ud over dette bliver spillet løbende opdateret via såkaldte 'live updates', hvor man som spiller automatisk downloader nye ting. Der kan på denne måde laves ændringer i faktisk alt i spillet, således at det løbende kan forbedres.

Spillestil 
EverQuest foregår i et klassisk rollespilsunivers udviklet direkte som et grafisk udgave af de tidligere MUDspil.

Figurer 
Figurerne i EverQuest er bundet til specifikke brugerkonti, der kan bruges på alle de opstillede servere. Man kunne fra starten have 6 karakterer, men dette blev udvidet med hver ny udvidelse til spillet, man kan nu have 8 (10 hvis man har premium account som koster lidt ekstra.)

Klasser 
Cleric, shaman, warrior, berserker, wizard, necromancer, magician, enchanter, druid, beastlord, monk, ranger, rogue, paladin og shadowknight.

Klassebeskrivelser

Professioner 
Generelle tradeskills:
 
Alle EQ chars kan lave tradeskills: smithing, baking, brewing, tailoring, (fishing), jewelcrafting, pottery, fletching. Disse regnes for de 7 almindelige tradeskills. (fishing i parentes fordi det ikke regnes med i de egentlige tradeskills, men ofte er nødvendig for at kunne lave ting som skal bruges i andre tradeskills)

Af specielle tradeskills er : alchemy ;kan kun laves af en shaman.
poison making ;kan kun laves af en rogue
og tinkering ;kan kun laves af gnomes (gnomes er ikke en class, men en race)

Eksterne henvisninger 
 EverQuest Live 
 EverQuest @ OGRank.com 

Computerspil fra 1999
MMORPG
Macintosh-spil
Windows-spil
VM i ishockey 1951

VM i ishockey 1951 var det 18. VM i ishockey, arrangeret af IIHF. For de europæiske hold gjaldt det samtidig som det 29. EM i ishockey, og turneringen blev spillet 9. – 17. marts 1951 i Paris, Frankrig.

Mesterskabet havde deltagelse af 13 nationer – det højeste antal hidtil efter 2. verdenskrig. For første gang blev VM-deltagerne opdelt i to niveauer efter styrke. De syv bedste hold spillede om verdensmesterskabet, mens de resterede seks hold spillede en turnering, det blev kaldt "Criterium Européen" – en forløber for de senere B-verdensmesterskaber (nuværende 1. division).

De forsvarende verdensmestre fra Canada var endnu en gang suveræne og hentede dermed den 14. VM-titel. Sverige vandt sølv for tredje gang (efter 1928 og 1947) og dermed EM-titlen for 5. gang som bedste europæiske nation. VM-bronzemedaljerne gik til Schweiz.

B-turneringen Criterium Européen blev vundet af Italien foran Frankrig og Holland.

Verdensmesterskabet 

{| class="wikitable" style="text-align:center;" width="500px"
! colspan="2"|VM 1951
! width="45px"|Kampe
! width="45px"|Vund.
! width="45px"|Uafgj.
! width="45px"|Tabte
! width="60px"|Mål
! width="45px"|Point
|-
| bgcolor="gold"|Guld
| align="left"|
| 6
| 6
| 0
| 0
| 62-6  
| 12
|-
| bgcolor="silver"|Sølv
| align="left"|
| 6
| 4
| 1
| 1
| 33-14
| 9
|-
| bgcolor="#cc9966"|Bronze
| align="left"|
| 6
| 4
| 1
| 1
| 28-12
| 9
|-
| 4.
| align="left"|
| 6
| 2 
| 0
| 4
| 10-27
| 4
|-
| 5.
| align="left"|
| 6
| 1
| 1
| 4
| 18-42
| 3
|-
| 6.
| align="left"|
| 6
| 1
| 1
| 4
| 14-42
| 3
|-
| 7.
| align="left"|
| 6
| 1
| 0
| 5
| 15-37
| 2
|}

Slutstillinger

Criterium Européen 

{| class="wikitable" style="text-align:center;" width="500px"
! colspan="2"|Criterium Européen
! width="45px"|Kampe
! width="45px"|Vund.
! width="45px"|Uafgj.
! width="45px"|Tabte
! width="60px"|Mål
! width="45px"|Point
|-
| width="30px"|1.
| align="left"|
| 5
| 5
| 0
| 0
| 27-8  
| 10
|-
| 2.
| align="left"|
| 5
| 4
| 0
| 1
| 35-15
| 8
|-
| 3.
| align="left"|
| 5
| 3
| 0
| 2
| 17-16
| 6
|-
| 4.
| align="left"|
| 5
| 1 
| 0
| 4
| 20-27
| 2
|-
| 5.
| align="left"|
| 5
| 1
| 0
| 4
| 16-25
| 2
|-
| 6.
| align="left"|
| 5
| 1
| 0
| 4
| 13-37
| 2
|}

1951
Ishockey i 1951
Knud Axelsen Urne

Knud Axelsen Urne til Aarsmarke, (født 26. oktober 1564 i Roskilde, død 2. februar 1622 i København), dansk lensmand.

Han var søn af rigsråd Axel Knudsen Urne (død 1577) og dennes anden hustru Birte Rud.

Han kom syv år gammel i huset hos Karen Bølle, Lave Johansen Urnes hustru, hvor han var i tre år. Så kom han i skole i København hos Niels Hemmingsen, var to år på Herlufsholm og blev så af sin værge Lage Venstermand sat i Nykøbing Skole. Senere tjente han som dreng hos Peder Gyldenstjerne til Tim, hos grev Philip von der Lippe og sidst hos grev Frantz af Waldeck, indtil han, 18 år gammel, blev myndig, drog hjem og overtog sin fædrene gård.

Her fejrede han 15. september 1588 bryllup med Margrethe Eilersdatter Grubbe (født 29. september 1568 på Lystrup). De fik en række sønner, der senere fik fremtrædende stillinger: Rigskansler Christoffer Knudsen Urne, lensmand Frederik Knudsen Urne til Bregentved, Eiler Urne til Rudbjerggaard, landsdommer Axel Knudsen Urne til Rygård, rigsråd Sivert Knudsen Urne til Rårup og rigsmarsk Jørgen Knudsen Urne. Datteren Dorthe blev gift med rigsadmiral Ove Gjedde.

I 1594 forlenede enkedronning Sophie af Mecklenburg ham med Ravnsborg og Halsted Kloster, som han havde til 1614, og 1606 også med Ålholm og Nykøbing, som han fratrådte i 1616, hvor kongen havde forlenet ham med Bergenhus. Dette ombyttede han i 1619 med Tryggevælde.

Efter 3 års sygdom døde han i 1622 i København. Hans enke fik i 1633 Bækkeskov i forlening, men afkøbte i 1650 gården af kronen. Hun døde mellem 1654 og 1656.

Knud Axelsen
Danskere i 1500-tallet
Lensmænd fra Danmark
Godsejere fra Danmark
Personer i Dansk Biografisk Leksikon